**Poľovníctvo 2016**

 Mestské lesy Banská Bystrica s.r.o. aj v roku 2016 poľovali v poľovnom revíri Mesta Banská Bystrica na výmere 6966 ha.

 25.10.2016 končila Zmluva o nájme poľovného revíru uzatvorená medzi Mestom Banská Bystrica a Mestskými lesmi Banská Bystrica s.r.o. Dňom 25.10.2016 bola zároveň uzatvorená nová zmluva o užívaní spoločného Poľovného revíru Mesta Banská Bystrica na obdobie15 rokov, pričom nájom bol navýšený na 2,56,-€/ha za lesné pozemky z pôvodných 1,14,-€/ha.

 Schválený plán chovu a lovu v poľovnom revíri Mesta Banská Bystrica pre rok 2016 bol nasledovný:

|  |  |  |  |
| --- | --- | --- | --- |
|  | **jelenia** | **srnčia** | **diviačia** |
|  | celkom | jelene | celkom | srnce |  |
| **plán** | 63 | 23 | 23 | 9 | 104 |
| **skutočnosť** | 68 | 25 | 27 | 9 | 104 |
| **z toho úhyn** | 15 | 3 | 18 | 0 | 6 |

 Na výkone práva poľovníctva sa podieľalo 64 poľovníkov. Zverina z rujných jeleňov bola odpredaná spracovateľskej firme LUTEUS, ostatná zverina bola predaná poľovníkom.

 Poplatkovo boli odlovené 2 jelene.

 V roku 2016 sme pokosili 14 ha horských lúk, napĺňali 102 soľníkov kamennou soľou a 27 senníkov objemovým krmivom. V rezerve máme 300 balíkov sena z vlastných lúk.

 Zakúpili sme a doviezli do revíru 3 x po 20 ton cukrovej repy, 20 ton ovsa a 10 ton kukurice. Lúku Lungárová sme podsiali zmeskou ďateliny plazivej, kostravy a mätonohu.

 Odstrel medveďa nebol povolený.

**Náklady na poľovníctvo za rok 2016:**

materiál 11.835,00 €

odpisy 0,00 €

nájomné 9.888,00 €

ostatné služby 3.921,00 €

**spolu** **25.644,00 €**

**Výnosy za poľovníctvo za rok 2016:**

predaj cudzím 3.473,00 €

predaj členom 8.936,00 €

poplatkový odstrel 4.583,00 €

iné príjmy 11.000,00 €

**spolu** **27.992,00 €**

**Hospodársky výsledok: + 2.348,00 €**